Diari Oficial de la Generalitat Valenciana


Sumari del DOGV 5227, del 27-03-2006 (2006/3373)

ORDRE de 13 de març de 2006, del conseller de Justícia, Interior i Administracions Públiques, per la qual es nomenen funcionaris de carrera de la Generalitat Valenciana, grup B, sector administració general, el personal que va superar les proves selectives i el curs selectiu d'accés pel sistema de promoció interna, mitjançant conversió directa de places, corresponents a les convocatòries 17/2000 i 18/2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5227

Data del DOGV
:   27-03-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/3373


Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDRE de 13 de març de 2006, del conseller de Justícia, Interior i Administracions Públiques, per la qual es nomenen funcionaris de carrera de la Generalitat Valenciana, grup B, sector administració general, el personal que va superar les proves selectives i el curs selectiu d'accés pel sistema de promoció interna, mitjançant conversió directa de places, corresponents a les convocatòries 17/2000 i 18/2000. [2006/3373]  
Vistes les resolucions de 8 de setembre de 2005, del conseller de Justícia i Administracions Públiques (DOGV núm. 5.095, de 19 de setembre de 2005), per les quals es publica la relació d'aspirants, per orde de puntuació, que han superat el curs selectiu i la prova selectiva d'accés al grup B, convocatòries 17/200 i 18/2000, sector administració general, torn de promoció interna, mitjançant conversió directa de places.  
Vista la Resolució de 10 de març de 2006, de la Direcció General d'Administració Autonòmica, per la qual es confirmen en els seus llocs respectius i s'adjudiquen destinacions al citat personal, procedeix complir el que preveu l'article 9.1 del Text Refós de la Llei de la Funció Pública Valenciana, aprovat pel Decret Legislatiu, de 24 d'octubre de 1995, del Consell de la Generalitat (DOGV número 2.367, de 30 de novembre de 1995), i efectuar el corresponent nomenament de funcionaris de carrera.  
Per tant, i fent ús de les facultats que em confereix l'article 27.1 j) de l'esmentada Llei, resolc:  
Primer  
Es nomenen funcionaris de carrera de l'administració del Consell de la Generalitat Valenciana, grup B, naturalesa funcionarial, sector administració general, el personal relacionat en l'annex I.  
Segon. Adquisició de la condició de funcionari  
Per a adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini possessori i previ el jurament o promesa a què es referix l'apartat c) de l'article 32, del Text Refós de la Llei de la Funció Pública Valenciana.  
Tercer. Efectes administratius i econòmics  
Els efectes econòmics i administratius del present nomenament seran del dia 19 de març de 2006, excepte per als funcionaris que, en aplicació de l'apartat tercer de l'article 25 del Decret 33/1999, pel qual s'aprova el Reglament de Selecció i Provisió de Llocs de Treball del Personal comprés en l'àmbit d'aplicació de la Llei de Funció Pública, facen ús del mes de què disposen per a prendre possessió de la seua destínació, i en este cas, la data d'efectes econòmics i administratius serà del dia de l'efectiva presa de possessió.  
Quart. Interposició de recursos  
Contra la present Orde, que és definitiva en via administrativa, les persones interessades podran interposar un dels recursos següents:   
a) El de reposició, amb caràcter potestatiu, davant del mateix òrgan que l'ha dictada, en el termini d'un mes;   
b) El contenciós administratiu, davant de la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al.ludit. En ambdós supòsits, els respectius terminis es comptaran a partir de l'endemà al de la publicació d'aquesta orde en el Diari Oficial de la Generalitat Valenciana.  
València, 13 de març de 2006  
El conseller de Justícia, Interior i Administracions Públiques,  
MIGUEL PERALTA VIÑES